पुलिस की जवाबी फायरिंग में 18 साल का हमलावर ढेर; हमले की वजह साफ नहीं
US New Mexico Mass Shooting Update अमेरिका के दक्षिण-पश्चिमी राज्य न्यू मैक्सिको में सोमवार को मास शूटिंग की वारदात में 3 लोगों की मौत हो गई, जबकि दो पुलिसवालों समेत 9 लोग घायल हो गए।
अमेरिका के दक्षिण-पश्चिमी राज्य न्यू मैक्सिको में सोमवार को मास शूटिंग की वारदात में 3 लोगों की मौत हो गई, जबकि दो पुलिसवालों समेत 9 लोग घायल हो गए। वारदात को 18 साल के हमलावर ने अंजाम दिया था। पुलिस की जवाबी कार्रवाई में हमलावर भी मारा गया। शूटिंग की वारदात फार्मिंग्टन में हुई, जहां करीब 50 हजार लोग रहते हैं।
यहां के सैन हुआन रीजनल मेडिकल सेंटर में 7 घायलों को भर्ती कराया गया। इनमें एक फार्मिंग्टन पुलिस ऑफिसर और एक स्टेट पुलिस ऑफिसर शामिल है। फार्मिंग्टन पुलिस के डेप्युटी चीफ बैरिक क्रम ने बताया कि दोनों अफसरों की हालत स्थिर है।
पुलिस ने नहीं दी हमले से जुड़ी कोई भी जानकारी
शहर के पुलिस डिपार्टमेंट ने हमलावर की पहचान उजागर नहीं की है और न ही हमले में मरने वालों और घायलों की जानकारी शेयर की है। पुलिस ने ये भी नहीं बताया कि हमले के पीछे क्या कारण रहा होगा और हमलावर ने किस तरह के हथियार का इस्तेमाल किया। हालांकि, पुलिस ने इस बात का भी आश्वासन दिया कि इलाका फिलहाल खतरे से बाहर है।
हमले की 3 तस्वीरें...
स्कूलों पर लॉकडाउन लगाया गया
घटना के बाद शहर के सभी स्कूलों पर पुलिस ने लॉकडाकन लगा दिया है। मिडिल स्कूल टीचर ने बताया कि यह इलाका शहर का बहुत हलचल वाला इलाका नहीं है। यहां घरों के साथ शॉर्ट-टर्म रेंटल अपार्टमेंट और चर्च भी हैं। इस इलाके में लोग आते-जाते रहते हैं। इसलिए हमेशा सभी का पहचान नही हो पाती है।
यह पहला मामला नहीं है जब फार्मिंग्टन में ऐसी घटना हुई है। पिछले महीने फार्मिंग्टन पुलिस घरेलू हिंसा की शिकायत पर गलत एड्रेस पर पहुंच गई थी। वहां पुलिस ने घर का दरवाजा खोलने वाले शख्स को गोली मार दी थी। शख्स की मौत हो गई थी।
ये खबरें भी पढ़ें...
अमेरिका के टेक्सास में शूटिंग, 8 की मौत:मरने वालों में बच्चे भी
अमेरिकी राज्य टेक्सास के एक मॉल में 5 अप्रैल को गोलीबारी हुई। हमले में 8 लोगों की मौत हो गई। इनमें बच्चे भी शामिल हैं। 7 लोग घायल हुए। न्यूज एजेंसी रॉयटर्स के मुताबिक, पुलिस ने संदिग्ध शूटर को मार गिराया है। घटना की तस्वीरों और वीडियो में खून से लथपथ लोग जमीन पर गिरे देख रहे हैं। एक वीडियो में मारा गया हमलावर भी दिख रहा है। उसके शव के पास हमले में इस्तेमाल हुई बंदूक भी दिखाई दे रही है। पूरी खबर यहां पढ़ें...
US में बर्थडे पार्टी में फायरिंग, 6 टीनएजर्स की मौत:शूटर भी नाबालिग था
अमेरिका के अल्बामा राज्य के डेडविले में 26 अप्रैल को फायरिंग की घटना में 6 नाबालिगों की मौत हो गई। 20 लोग घायल हुए। ज्यादातर घायल नाबालिग ही हैं। घटना एक टीनएजर की बर्थडे पार्टी के दौरान हुई। 6 नाबालिगों के शव मैदान में देखे गए। आरोपी भी नाबालिग बताया जा रहा है। उसके गिरफ्तार होने या मारे जाने की खबर नहीं है। पूरी खबर यहां पढ़ें...